CELEX: 62010CN0319
Language: sl
Date: 2010-07-02 00:00:00
Title: Zadeva C-319/10: Predlog za sprejetje predhodne odločbe, ki ga je vložilo Rechtbank Haarlem (Nizozemska) 2. julija 2010 – X proti Inspecteur der Belastingdienst/Y

11.9.2010   
            
            
               SL
            
            
               Uradni list Evropske unije
            
            
               C 246/26
            
         Predlog za sprejetje predhodne odločbe, ki ga je vložilo Rechtbank Haarlem (Nizozemska) 2. julija 2010 – X proti Inspecteur der Belastingdienst/Y
   (Zadeva C-319/10)
   ()
   2010/C 246/45
   Jezik postopka: nizozemščina
   
      Predložitveno sodišče
   
   Rechtbank Haarlem
   
      Stranki v postopku v glavni stvari
   
   
      Tožeča stranka: X
   
      Tožena stranka: Inspecteur der Belastingdienst/Y
   
      Vprašanja za predhodno odločanje
   
   
               1.
            
            
               Ali je v okviru presoje veljavnosti in/ali razlage uredb (ES) št. 535/94 (1), št. 1832/2002 (2), št. 1871/2003 (3) in št. 2344/2006 (4), s katerimi je bila sprejeta in spremenjena dopolnilna opomba 7 (KN) k poglavju 2 (v upoštevnem obdobju je bila oštevilčena kot opomba 8), mogoče sklicevanje na odločbo DSB z dne 27. septembra 2005 o razlagi pojma „nasoljen“ iz tarifne številke 0210, čeprav je bila pred tem opravljena carinska deklaracija za carinski postopek „sprostitve v prosti promet“?
            
         
               2.
            
            
               Če je odgovor na vprašanje 1 pritrdilen:
               Kako je treba preveriti, ali obstaja bistvena sprememba značilnosti piščančjega mesa?
            
         
               3.
            
            
               Če je odgovor na vprašanje 1 pritrdilen:
               
                           (a)
                        
                        
                           Ali so ob upoštevanju odločbe DSB z dne 27. septembra 2005 navedene uredbe veljavne v delu, v katerem določajo, da se meso v smislu tarifne številke 0210 šteje za „nasoljeno“, če ima skupno vsebnost soli 1,2 masnega odstotka ali več?
                        
                     
                           (b)
                        
                        
                           Ali je treba navedene uredbe glede na odločbo DSB z dne 27. septembra 2005 razlagati tako, da je treba v skladu z dopolnilno opombo 7 (KN) k poglavju 2 meso z vsebnostjo soli 1,2 masnega odstotka ali več obravnavati kot bistveno spremenjeno in šteti, da je „nasoljeno“ v smislu tarifne številke 0210, in da meso z vsebnostjo soli manj kot 1,2 masnega odstotka, ki se je zaradi dodajanja soli dokazano bistveno spremenilo, ni izvzeto iz uvrstitve v tarifno številko 0210?
                        
                     
         
               4.
            
            
               Če je odgovor na vprašanje 3(a) pritrdilen:
               Kako je treba preveriti, ali je z nasoljevanjem zagotovljena dolgoročna hramba piščančjega mesa?
            
         
      (1)  Uredba Komisije (ES) št. 535/94 z dne 9. marca 1994 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 68, str. 15).
   
      (2)  Uredbe Komisije (ES) št. 1832/2002 z dne 1. avgusta 2002 o spremembah Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 209, str. 1).
   
      (3)  Uredba Komisije (ES) št. 1871/2003 z dne 23. oktobra 2003 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 275, str. 5).
   
      (4)  Uredba Komisije (ES) št. 2344/2003 z dne 30. decembra 2003 o spremembi Uredbe Sveta (EGS) št. 2658/87 o tarifni in statistični nomenklaturi ter Skupni carinski tarifi (UL L 346, str. 38).